PATVIRTINTA

Kelmės ,,Kražantės“ progimnazijos

direktoriaus 2016 m. rugpjūčio 29 d.

įsakymu Nr. D-64

**KELMĖS ,,KRAŽANTĖS“ PROGIMNAZIJOS**

**MOKINIŲ TURIZMO RENGINIŲ ORGANIZAVIMO TVARKA**

I. BENDROSIOS NUOSTATOS

1. Mokinių turizmo renginių organizavimo tvarka (toliau – tvarka) nustato Kelmės ,,Kražantės“ progimnazijos turizmo renginių (žygių, išvykų, ekskursijų, sąskrydžių, varžybų, turistinių stovyklų) organizavimą.

2. Tvarka ****parengta vadovaujantis Lietuvos Respublikos švietimo ir mokslo ministro 2005-03-01 įsakymu Nr. ISAK-330 patvirtintu Vaikų turizmo renginių organizavimo aprašu.

3. Tvarkos tikslas – reglamentuoti turizmo renginių organizavimą, vykdymą ir laiduoti renginiuose dalyvaujančių vaikų saugumą.

4. Tvarka taikoma ,,Kražantės“ progimnazijos mokiniams ir pedagogams, organizuojantiems ir vykdantiems vaikų nuo 7 metų iki 16 metų imtinai turizmo renginius Lietuvos Respublikos teritorijoje ir už jos ribų.

5. Mokinių grupės, naudodamosi visuomeniniais, vandens keliais, keliaudamos draustiniais ar kitomis riboto lankomumo teritorijomis, privalo vadovautis saugaus eismo taisyklėmis, nustatytomis šiems keliams ir teritorijoms.

6. Tvarkoje vartojamos sąvokos:

**ekskursija** – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;

**gidas** – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

**išvyka** – organizuotas mokinių grupių keliavimas į numatytą turizmo objektą panaudojant transporto priemones;

**sąskrydis** – organizuotas mokinių susibūrimas gamtinėje aplinkoje (stovyklavietėje) poilsio ar ugdymo tikslais;

**turizmo renginio vadovas** – asmuo, turintis tinkamą pasirengimą, organizuojantis pasiruošimą turizmo renginiui ir jam vadovaujantis;

**turistinė stovykla** – trumpalaikio mokinių poilsio organizavimas rekreacinėje teritorijoje įrengtoje stovyklavietėje;

**mokinių turizmo renginys** – trumpalaikės neformaliojo mokinių švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, kultūriniais, rekreaciniais ir sportiniais tikslais;

**žygis** – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

7. Kitos tvarkoje vartojamos sąvokos atitinka Lietuvos Respublikos švietimo įstatyme vartojamas sąvokas.

**II. TURIZMO RENGINIŲ DALYVIŲ SAUGUMO UŽTIKRINIMAS**

8. Turizmo renginiuose leidžiama dalyvauti mokiniams:

8.1. vienos dienos trukmės žygiuose pėsčiomis, išvykose ir mokomosiose ekskursijose nuo 7 metų;

8.2. dviejų dienų žygiuose pėsčiomis nuo 9 metų;

8.3. žygiuose slidėmis, vandens turizmo priemonėmis nuo 12 metų;

8.4. žygiuose dviračiais nuo 12 metų, o jeigu vaikai yra išklausę papildomą mokymo kursą ir turi mokyklos išduotą pažymėjimą – ne jaunesniems kaip 10 metų;

8.5. sąskrydžiuose, varžybose – šių renginių nuostatuose numatyta tvarka;

8.6. jaunesni negu tvarkos 8.1–8.3 punktuose nurodyti vaikai gali dalyvauti turizmo renginiuose tik turėdami tėvų (globėjų) rašytinį sutikimą (1 priedas). Sutikimo nereikia, jei kartu vyksta vienas iš mokinio tėvų (globėjų).

9. Jeigu turizmo renginys vyksta kelias paras arba užsienyje, taip pat reikalingi tėvų (globėjų) sutikimai visiems mokiniams.

10. Vaikai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose turizmo renginiuose gali dalyvauti tik su gydytojo leidimu ar tėvams (globėjams) lydint.

11. Mokiniai turizmo renginio metu privalo griežtai laikytis turizmo vadovo nurodymų, saugos reikalavimų, neatsiskirti nuo grupės.

12. Jei į turizmo renginį išvyko visa klasė, dalyko mokytojas el. dienyne žymi ,,Žiūrėti ,,Kultūrinė, pažintinė veikla“, kurią užpildo klasės auklėtojas. Į turizmo renginį nevykstantys mokiniai privalo dalyvauti pamokose; tokiu atveju dalyko mokytojas pamokos temoje pildo ,,Kartojimas“, o išvykusius mokinius žymi ,,kpv“.

13.Mokyklos direktorius, užtikrindamas turizmo renginių dalyvių saugumą:

13.1. tvirtina turizmo renginio programą (2 priedas), dalyvių sąrašą, į turizmo renginį išleidžia rašydamas įsakymą;

13.2. už gerą programos vykdymą gali paskatinti turizmo renginio vadovą ir vaikus;

13.3. už programos vykdymo pažeidimus turizmo renginio vadovą gali nubausti drausmine tvarka.

14. Turizmo renginio vadovu, organizatoriumi gali būti mokytojas, atestuotas darbuotojų saugos ir sveikatos klausimais ir įgijęs pažymėjimą, kad gali dirbti vaikų turizmo renginių vadovu.

15. Vaikų grupei, dalyvaujančiai turizmo renginiuose, skiriamas turizmo renginio vadovas (mokytojas). Didesnėms nei 15 vaikų grupėms skiriami 2 turizmo renginio vadovai (mokytojai). Tėvai (globėjai) yra tik lydintys asmenys.

16. Turizmo renginio vadovas, užtikrindamas vaikų saugumą:

16.1. rengdamas turizmo renginio programą numato detalų maršrutą atsižvelgdamas į mokinių amžių, pasirengimo lygį, fizinę būklę;

16.2. ne vėliau kaip prieš dvi darbo dienas rašo prašymą mokyklos direktoriui, informuoja tėvus bei mokytojus el. dienyne;

16.3. pasirašytinai praveda saugaus elgesio instruktažą mokiniams;

16.4. pasirašo Mokinių turizmo renginių instruktažų bei Direktoriaus įsakymų knygose;

16.5. susidarius situacijai, gresiančiai mokinių saugai, turizmo renginio vadovas pakeičia maršrutą, sustabdo arba nutraukia turizmo renginio vykdymą.

17. Įvykus nelaimingam atsitikimui turizmo renginio vadovas suteikia pirmąją pagalbą, kviečia greitąją pagalbą, informuoja mokinių tėvus (globėjus), mokyklos administraciją.

18. Turizmo renginio vadovas atsako už pasirengimą turizmo renginiui, jo eigą ir pedagoginius rezultatus.

**III. MAUDYMOSI REIKALAVIMAI**

19. Turizmo renginiuose maudytis galima tik sveikatingumo, higienos, o ne sporto tikslais.

20. Vykdant turizmo renginius maudymosi vieta parenkama iš anksto. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos norma HN 79:2010 „Vaikų vasaros poilsio stovyklos. Bendrieji sveikatos saugos reikalavimai“, patvirtintais Lietuvos respublikos sveikatos apsaugos ministro 2010 m. rugsėjo 7 d. įsakymu Nr. V-765 reikalavimais.

21. Maudymosi plotą privalo žinoti visi besimaudantieji.

22. Maudomasi tik turizmo renginio vadovui leidus ir jam stebint.

23. Vienu metu gali maudytis ne daugiau kaip 8 vaikai. Maudymosi metu turizmo renginio vadovui reikia būti labai atidžiam.

24. Maudymosi metu draudžiama be reikalo šūkauti, nes šauksmas yra pagalbos prašymo signalas.

25. Maudymosi metu draudžiama nardyti bei šokinėti nuo tiltelio.

**IV. BAIGIAMOSIOS NUOSTATOS**

26. Mokinių turizmo renginių organizavimo tvarka skelbiama Kelmės ,,Kražantės“ progimnazijos svetainėje.

27. Tvarkos taisyklės privalomos kiekvienam mokytojui – turizmo renginio vadovui.

28. Pasibaigus renginiui vadovas su mokiniais apibendrina įvykdytus tikslus ir uždavinius, įsivertina įgytas bendrąsias ir asmenines kompetencijas, pasidalina sėkmės istorija viešina renginių patirtį.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1 priedas

Sutinku, jog mano sūnus/dukra/globotinis ............................................................... dalyvautų Kelmės ,,Kražantės“ progimnazijos mokinių turizmo renginyje. Garantuoju už tinkamą vaiko elgesį. Jei kiltų rūpesčių, galima man paskambinti tel. nr. ........................................ . Įdedu vaiko vartojamų vaistų.

...................-....-.... ........................... ..................................................................

(data) (parašas) (v., pavardė)

2 priedas

**KELMĖS „KRAŽANTĖS“ PROGIMNAZIJA**

**TURIZMO RENGINIO PROGRAMA IR DALYVIŲ SAUGOS INSTRUKTAVIMO SĄRAŠAS**

**Turizmo renginio programa**

Pavadinimas .................................................................

Laikas ...........................................................................

Dalyviai ........................................................................

Renginio tikslas, programa, maršrutas ............................................................................................

Maršruto ilgis...............................................

Renginio vadovas ........................................................

Direktoriaus įsakymo data ir numeris ...........................

**Instruktažo vykdytojo vardas, pavardė, parašas**  .......................................................................

**Trumpas instruktažo turinys** .........................................................................................................

Instruktažas išklausytas ...............-....-.....

|  |  |  |  |
| --- | --- | --- | --- |
| Eil. nr. | Mokinio pavardė, vardas | Klasė | Parašas |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

Direktorė L. Simėnienė